Пастухоў камень

Пастухоў камень — геалагічны помнік  прыроды рэспубліканскага значэння (з 1992 г.) Беларусі. 

Размешчаны за 1 км на паўднёвы захад ад урочышча Варапаншчына (каля вёскі Галубоўшчына) Браслаўскага раёна Віцебскай вобласці. Валун буйназярністага пегматытавага граніту з крышталямі ружовага палявога шпату і зернямі малочна-белага кварцу. Даўжыня валуна складае 3,8 м, шырыня 2,8 м, вышыня 1,9 м, у абводзе 9,8 м, аб'ём бачнай часткі 11 м³, маса каля 29 т. 

Прынесены ледавіком каля 20—18 тыс. г. назад са Скандынавіі. Формаю нагадвае вялікі прас. У старажытнасці меў культавае значэнне.

 Літаратура 


Катэгорыя:Валуны Беларусі
Катэгорыя:Геалогія Браслаўскага раёна
Катэгорыя:Язычніцтва ў Беларусі
Катэгорыя:Вёска Галубоўшчына